„Anulează în parte Hotărârea nr. 494/31.08.2022 în ceea ce priveşte pct. 2, în sensul că reduce amenda contravenţională aplicată reclamantului de la suma de 20.000 lei la suma de 3.000 lei. […] Cu drept de recurs în termen de 15 zile de la comunicare”, se arată pe portalul instanțelor de judecată.
Consiliul Național pentru Combaterea Discriminării stabilise în august 2022 amendarea cu 20.000 de lei a lui George Buhnici pentru afirmațiile sexiste făcute la Antena Stars.
„Venim la mare ca să vedem piele, aș vrea ca pielea aia să n-aibă vergeturi. Deci, dacă ați investi în săliță cât investiți în tatuaje, cred că am fi toți mai bine. Încurajez pe toată lumea să dea un pic pe la sală. Pentru că de ce? Dacă vrei să vii la mare, îmi arăți piele și sigur vrei să ne împrietenim, ar trebui să mă convingi și cu altceva decât cu decolteul. Putem fi de acord că e normal să ne uităm la țâțe și la buci? Aia vreau să văd la mare!” a fost declarația făcută în iulie 2022 de George Buhnici.
Afirmațiile au stârnit un val de revoltă pe rețelele de socializare, dar Buhnici și-a cerut scuze după mai bine o săptămână. Între timp, pierduse peste 200.000 de urmăritori pe Facebook, plus contractul de imagine cu BCR.
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro